CELEX: C2007/283/16
Language: da
Date: 2007-11-24 00:00:00
Title: Sag C-388/07: Anmodning om præjudiciel afgørelse indgivet af High Court of Justice (England & Wales), Queen's Bench Division (Administrative Court) (United Kingdom) den 9. august 2007 — The Queen ved The Incorporated Trustees of the National Council for Ageing (Age Concern England) mod Secretary of State for Business, Enterprise and Regulatory Reform

24.11.2007   
            
            
               DA
            
            
               Den Europæiske Unions Tidende
            
            
               C 283/9
            
         Anmodning om præjudiciel afgørelse indgivet af High Court of Justice (England & Wales), Queen's Bench Division (Administrative Court) (United Kingdom) den 9. august 2007 — The Queen ved The Incorporated Trustees of the National Council for Ageing (Age Concern England) mod Secretary of State for Business, Enterprise and Regulatory Reform
   (Sag C-388/07)
   (2007/C 283/16)
   Processprog: engelsk
   Den forelæggende ret
   High Court of Justice (England & Wales), Queen's Bench Division (Administrative Court)
   Parter i hovedsagen
   
      Sagsøger: The Incorporated Trustees of the National Council for Ageing (Age Concern England)
   
      Sagsøgt: Secretary of State for Business, Enterprise and Regulatory Reform
   Præjudicielle spørgsmål
   Vedrørende Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (1) (herefter »direktivet«):
   1.   National pensionsalder og direktivets anvendelsesområde
   
               i)
            
            
               Omfatter direktivets anvendelsesområde nationale bestemmelser, hvorefter arbejdsgivere kan afskedige arbejdstagere på 65 år eller derover på grund af pensionering?
            
         
               ii)
            
            
               Omfatter direktivets anvendelsesområde nationale bestemmelser, hvorefter arbejdsgivere kan afskedige arbejdstagere på 65 år eller derover på grund af pensionering, såfremt disse bestemmelser blev indført efter direktivets vedtagelse?
            
         
               iii)
            
            
               Henset til besvarelsen af nr. i) og ii) ovenfor
               
                           (1)
                        
                        
                           var section 109 og/eller 156 i 1996-loven og/eller
                        
                     
                           (2)
                        
                        
                           er Regulation 30 og 7, sammenholdt med bilag 8 og 6 til Regulations, nationale bestemmelser vedrørende fastsættelse af pensionsalder i fjortende betragtnings forstand?
                        
                     
         2.   Definitionen på direkte forskelsbehandling på grundlag af alder: mulighed for berettigelse
   
               iv)
            
            
               Giver direktivets artikel 6, stk. 1, medlemsstaterne adgang til at indføre en lovgivning, hvorefter en ulige behandling på grund af alder ikke udgør forskelsbehandling, såfremt det fastslås, at den er et forholdsmæssigt middel til at opnå et legitimt formål, eller er det i henhold til artikel 6, stk. 1, påkrævet, at medlemsstaterne definerer de tilfælde af ulige behandling, som kan begrundes på denne måde, ved hjælp af en liste eller en anden foranstaltning, der i form og indhold ligner artikel 6, stk. 1?
            
         3.   Efterprøvelsen af, hvorvidt direkte og indirekte forskelsbehandling er begrundet
   
               v)
            
            
               Er der nogen og så fald hvilken væsentlig praktisk forskel mellem den efterprøvelse af, om en ulige behandling er begrundet, som er fastsat i direktivets artikel 2, stk. 2, med hensyn til indirekte forskelsbehandling, og den efterprøvelse af, om en ulige behandling er begrundet, med hensyn til direkte forskelsbehandling på grundlag af alder, som er fastsat i direktivets artikel 6, stk. 1?
            
         
      (1)  EFT L 303, s. 16.